CELEX: 32016R2222
Language: et
Date: 2016-12-05 00:00:00
Title: Komisjoni rakendusmäärus (EL) 2016/2222, 5. detsember 2016, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

10.12.2016   
            
            
               ET
            
            
               Euroopa Liidu Teataja
            
            
               L 336/17
            
         KOMISJONI RAKENDUSMÄÄRUS (EL) 2016/2222,
   5. detsember 2016,
   millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
   ning arvestades järgmist:
   
               (1)
            
            
               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“), mis on esitatud kõnealuse määruse I lisas.
            
         
               (2)
            
            
               Kombineeritud nomenklatuuri alamrubriik 9505 10 hõlmab jõulukaupu.
            
         
               (3)
            
            
               Mõned juhised mõiste „jõulukaubad“ tõlgendamiseks on esitatud HSi selgitavates märkustes rubriiki 9505 käsitleva punkti A alapunktides 1 ja 2. Samas lahknevad endiselt alamrubriiki 9505 10 kuuluvaid kaupu käsitlevad seisukohad.
            
         
               (4)
            
            
               Seepärast tuleks õiguskindluse huvides täpsustada alamrubriigi 9505 10 kohaldamisala ja eristada traditsioonilisi jõulupühadel kasutatavaid kaupu, millele osutatakse HSi peatüki 9505 selgitavate märkuste punkti A alapunktides 1 ja 2, nendest moodsatest kaupadest, mida kasutatakse tavaliselt talvel dekoratiivsel otstarbel.
            
         
               (5)
            
            
               Seepärast on alamrubriigi 9505 10 ühtse tõlgendamise tagamiseks kogu liidus vaja lisada kombineeritud nomenklatuuri gruppi 95 lisamärkus.
            
         
               (6)
            
            
               Seega tuleks määruse (EMÜ) nr 2658/87 I lisa vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri teise osa gruppi 95 lisatakse lisamärkus 1:
   
      
                  „1.
               
               
                  Alamrubriiki 9505 10 kuuluvad:
                  
                              a)
                           
                           
                              kaubad, mida üldiselt tuntakse tavapäraste jõulutoodetena ning mida valmistatakse ja kujundatakse üksnes jõulupühade tähistamiseks.
                              Need on:
                              
                                          1)
                                       
                                       
                                          Kristuse sünni kujutamisega seotud tooted (s.o traditsioonilise jõulusõime jaoks), nt inim- ja loomakujud sõime ümber, Petlemma tähed, kolm hommikumaa tarka, sõimekujundused;
                                       
                                    
                                          2)
                                       
                                       
                                          tooted, mille kasutus jõulupühadel tuleneb pikaajalistest rahvakommetest, näiteks:
                                          
                                                      —
                                                   
                                                   
                                                      tehisjõulupuud,
                                                   
                                                
                                                      —
                                                   
                                                   
                                                      jõulusokid,
                                                   
                                                
                                                      —
                                                   
                                                   
                                                      tehisjõuluhalud,
                                                   
                                                
                                                      —
                                                   
                                                   
                                                      paukkommid,
                                                   
                                                
                                                      —
                                                   
                                                   
                                                      jõuluvanad saaniga või ilma,
                                                   
                                                
                                                      —
                                                   
                                                   
                                                      jõuluinglid.
                                                   
                                                
                                    Sellesse alamrubriiki ei kuulu talvel üldisemalt kasutatavad kaunistused, mille objektiivsetest omadustest võib järeldada, et neid ei kasutata üksnes jõulupühadel, vaid peamiselt talvehooajal kaunistustena, näiteks jääpurikad, lumekristallid, tähed, põhjapõdrad, punarinnad, lumememmed ja muud talvesümbolid, olenemata sellest, kas nende värv või välimus viitab jõulupühadele või mitte;
                           
                        
                              b)
                           
                           
                              jõulupuuehted.
                              Need on jõulupuu külge riputamiseks mõeldud tooted (s.o tavaliselt õrnast materjalist kerged esemed, mis on mõeldud jõulupuu kaunistuseks). Toodetel peab olema seos jõulupühadega.“
                           
                        
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2016
      
         
            Komisjoni nimel
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  EÜT L 256, 7.9.1987, lk 1.